**NOTEIKUMI**

Liepājā

|  |  |  |  |
| --- | --- | --- | --- |
| 2023. gada 24. augustā | Nr.36  (prot. Nr.9, 25.§) |  | |
| Kustamās mantas – cirsmu, kas atrodas Grīņu ielā 1/3 un Liedaga ielā 9, Liepājā – trešās izsoles noteikumi |
|  | Izdoti saskaņā ar Publiskas personas mantas atsavināšanas likuma 10. panta pirmo daļu | |

1. **Informācija par atsavināmo kustamo mantu**

1.1. Šie noteikumi (turpmāk – Noteikumi) nosaka kārtību, kādā tiek organizēta un veikta kustamās mantas atsavināšana elektroniskā izsolē ar augšupejošu soli. Izsoli veic, pamatojoties uz Liepājas valstspilsētas pašvaldības domes 2023. gada 24. augusta lēmumu Nr.289/9, ievērojot Publiskas personas mantas atsavināšanas likumu. Izsoli rīko ar Liepājas pilsētas pašvaldības iestādes "Komunālā pārvalde" (NMR kods 90010879256) vadītāja rīkojumu izveidota Izsoles komisija (turpmāk – Izsoles rīkotājs).

1.2**. Izsolāmā manta**: augošu koku cirte (galvenā izlases un kopšanas cirte) ar stumbra krāju **939,99 m3** (turpmāk tekstā – Objekts).

1.3. Objekta atrašanās vietas:

1.3.1. Grīņu iela 1/3, kadastra Nr.17000150113, kvartāls 54, nogabali 3, 4, 5, 7-10, 12-43, cirsmas krāja 675,21 m3;

1.3.2. Liedaga iela 9, kadastra Nr.17000430086, kvartāls 15, nogabali: 32-36, 39-42, 45-47, 49-51, 53, 54; cirsmas krāja 264,78 m3.

1.4. Izsolāmā Objekta kopējais apjoms: **939,99 m3**.

1.5. Izsoles pretendents pirms izsoles var apskatīt Objektu dabā un veikt kontroles novērtējumu, iepriekš sazinoties ar mežsaimniecības inženieri **Aigaru Gāliņu, tālrunis 29468236.**

1.6. **Pēc izsoles pretenzijas par cirsmas apjomu un koku kvalitāti netiek izskatītas.**

1.7. **Izpildītājs ciršanas atlikumus un zarus savāc un aizved no cirsmām.**

1.8. Pircējs, veicot cirsmu izstrādi, nedrīkst izmantot harvesteru. Koku zāģēšana veicama ar motorzāģi.

1.9. Pircējs pēc koku nozāģēšanas nodrošina, ka celmu augstums virs sakņu kakla nav lielāks par vienu trešdaļu no koka caurmēra – kokiem, kuru diametrs lielāks par 30 cm, un celmu augstums nepārsniedz 10 cm virs sakņu kakla – kokiem, kuru diametrs mazāks par 30 cm. Bieza sniega apstākļos izpildītājs veic darbības, kas pēc iespējas samazina celmu augstumu līdz iepriekš norādītajam celmu augstumam.

1.10. Līguma izpildes termiņš: Pircējam jāveic cirsmas izstrāde un zaru savākšana **240 (divi simti četrdesmit)** dienu laikā pēc līguma parakstīšanas.

**2. Izsoles veids, maksājumi un samaksas kārtība**

2.1. Izsoles veids – elektroniska izsole ar augšupejošu soli.

2.2. Maksāšanas līdzeklis par izsolāmo mantu ir *euro* (100% apmērā).

2.3. Izsolāmās mantas sākuma cena (nosacītā cena) – **23700 EUR** *(divdesmit trīs tūkstoši septiņi simti euro)* bez PVN.

2.4. Izsoles solis – **100 EUR (viens simts *euro*)*.***

2.5. Izsoles nodrošinājums – **2370,00 EUR** (10% apmērā no izsolāmā objekta sākuma cenas – nosacītās cenas) **20 (divdesmit)** dienu laikā no izsoles sākuma datuma personai, kura vēlas piedalīties izsolē, jāpārskaita Liepājas pilsētas pašvaldības iestādes "Liepājas pilsētas pašvaldības administrācija", reģistrācijas Nr.90000063185, kontā AS SEB bankā LV42UNLA0050022994139, bankas kods UNLALV2X, ar atzīmi "Pieteikuma nodrošinājums cirsmu izsolei".

2.6. Samaksa par pirkumu jāveic Noteikumu 6.2. punktā noteiktā kārtībā. Nodrošinājums tiek ieskaitīts pirkuma maksā uzvarējušajam dalībniekam, pārējiem dalībniekiem – kredītiestādes kontā, kuras numurs norādīts norēķinu rekvizītos, elektronisko izsoļu vietnē <https://izsoles.ta.gov.lv>.

**3. Izsoles subjekts**

Par Izsoles dalībnieku var kļūt fiziska vai juridiska persona, kura saskaņā ar spēkā esošajiem normatīvajiem aktiem var iegūt savā īpašumā izsolāmo mantu.

**4.** **Izsoles pretendentu reģistrēšana Izsoļu dalībnieku reģistrā**

4.1. Pretendentu reģistrācija notiek no **2023. gada** **6. septembra** plkst. 13.00 līdz **2023. gada 26. septembrim plkst. 23.59** elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā pēc paziņojuma par izsoli publicēšanas laikrakstā "Kurzemes Vārds", oficiālajā izdevumā "Latvijas Vēstnesis" un Liepājas valstspilsētas pašvaldības tīmekļvietnē www.liepaja.lv sadaļā Uzņēmējiem/Iepirkumi un izsoles.

4.2. Izsoles pretendenti – fiziska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:

4.2.1. fiziska persona:

4.2.1.1. vārdu, uzvārdu;

4.2.1.2. personas kodu vai dzimšanas datumu (persona, kurai nav piešķirts personas kods);

4.2.1.3. kontaktadresi;

4.2.1.4. personu apliecinoša dokumenta veidu un numuru;

4.2.1.5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);

4.2.1.6. personas papildu kontaktinformāciju – elektroniskā pasta adresi un tālruņa numuru (ja tāds ir);

4.2.2. fiziska persona, kura pārstāv citu fizisku vai juridisku personu, papildus 4.2.1. apakšpunktā norādītajam, sniedz informāciju par:

4.2.2.1. pārstāvamās personas veidu;

4.2.2.2. vārdu, uzvārdu fiziskai personai vai nosaukumu juridiskai personai;

4.2.2.3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;

4.2.2.4. kontaktadresi;

4.2.2.5. personu apliecinoša dokumenta veidu un numuru fiziskai personai;

4.2.2.6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

4.2.2.7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).

4.3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.

4.4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.

4.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta Izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā Izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.

4.6. Izsoles organizētājs autorizē izsoles pretendentu, kurš izpildījis izsoles priekšnoteikumus, dalībai izsolē **7 (septiņu)** dienu laikā, izmantojot elektronisko izsoļu vietnē pieejamo rīku.

4.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.

4.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.

4.9. Izsoles pretendents netiek reģistrēts, ja:

4.9.1. nav vēl iestājies vai ir beidzies pretendentu reģistrācijas termiņš;

4.9.2. ja nav izpildīti visi šo noteikumu 4.2.1. apakšpunktā vai 4.2.2. apakšpunktā minētie nosacījumi;

4.9.3. fiziska vai juridiska persona, kura saskaņā ar spēkā esošajiem normatīvajiem aktiem nevar iegūt savā īpašumā Izsolāmo mantu.

4.10. Izsoles organizētājs nav tiesīgi līdz izsoles sākumam sniegt informāciju par izsoles pretendentiem.

4.11. Reģistrējoties Izsoļu dalībnieku reģistrā, persona apliecina, ka ir iepazinusies ar Noteikumiem un tajā iekļauto informāciju par fizisko personas datu apstrādi.

**5. Izsoles norise**

5.1. Izsole sākas elektronisko izsoļu vietnē https://izsoles.ta.gov.lv **2023. gada** **6. septembrī** plkst. 13.00 un noslēdzas **2023. gada 6. oktobrī** plkst. 13.00.

5.2. Izsolei autorizētie dalībnieki drīkst izdarīt solījumus visā izsoles norises laikā.

5.3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.

5.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13.00.

5.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.

5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

5.7. Pēc izsoles slēgšanas sistēma automātiski sagatavo izsoles aktu, kuru izsoles rīkotājs apstiprina **7 (septiņu)** dienu laikā pēc izsoles.

5.8. Izsoles dalībniekiem, kuri piedalījušies izsolē, bet nav nosolījuši izsoles Objektu, **7 (septiņu)** darba dienu laikā tiek atmaksāts izsoles nodrošinājums.

5.9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

**6. Izsoles rezultātu apstiprināšana un līguma noslēgšana**

6.1. Izsoles organizētājs **7 (septiņu)** darba dienu laikā no izsoles noslēguma dienas izsniedz izsoles uzvarētājam paziņojumu par pirkuma summu.

6.2. Izsoles dalībniekam, kurš nosolījis augstāko cenu, **14 (četrpadsmit)** dienu laikā pēc paziņojuma saņemšanas jāpārskaita norādītajā kontā pirkuma summa, kas atbilst starpībai starp augstāko nosolīto cenu un iemaksāto nodrošinājumu. Pēc maksājuma veikšanas maksājumu apliecinošie dokumenti iesniedzami Liepājas pilsētas pašvaldības iestādē "Komunālā pārvalde", Uliha ielā 44, Liepājā vai nosūtāmi elektroniski uz e-pasta adresi: [raitis.karlsons@liepaja.lv](mailto:raitis.karlsons@liepaja.lv).

6.3. **Izsoles uzvarētājs veic ieskaitījumu Liepājas valstspilsētas pašvaldības budžetā paziņojumā norādītajā kontā, maksājuma mērķī norāda cirsmu adreses, kadastru, kvartālu un nogabalus.**

6.4. Ja kustamās mantas nosolījušais izsoles dalībnieks šo noteikumu 6.2. punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto mantu. Izsoles nodrošinājums attiecīgajam dalībniekam netiek atmaksāts.

6.5. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par kustamās mantas pirkšanu par paša solīto augstāko cenu.

6.6. Ja 6.5. punktā noteiktais izsoles dalībnieks no kustamās mantas pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.

6.7. Pirkuma līgumu pircējs paraksta **30 (trīsdesmit)** dienu laikā pēc izsoles rezultātu apstiprināšanas. Izsoles rezultātus apstiprina ne vēlāk kā **30 (trīsdesmit)** dienu laikā pēc maksājuma par Izsolāmās mantas veikšanas Liepājas pilsētas pašvaldības iestādes "Komunālā pārvalde" vadītājs.

6.8. Jebkuras izsoles dalībnieka prasības izmainīt Noteikumus vai atteikšanās parakstīt Līgumu tiek uzskatītas par atteikumu pirkt izsolāmo mantu saskaņā ar šiem Noteikumiem.

**7. Nenotikušās izsoles**

Izsoles organizētājs pieņem lēmumu par izsoles atzīšanu par nenotikušu:

7.1. ja uz izsoli nav autorizēts neviens izsoles dalībnieks;

7.2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu;

7.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

7.4. ja neviens izsoles dalībnieks nav pārsolījis izsoles sākumcenu;

7.5. ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmās kustamās mantas pirkuma līgumu;

7.6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu Noteikumos norādītajā termiņā;

7.7. ja izsolāmo mantu nopirkusi persona, kurai nav bijušas tiesības piedalīties izsolē.

**8. Izsoles rezultātu apstrīdēšana**

8.1. Sūdzības par Izsoles rīkotāja darbībām var iesniegt Liepājas pilsētas pašvaldības iestādē "Komunālā pārvalde" 7 (septiņu) dienu laikā pēc izsoles rezultātu apstiprināšanas.

8.2. Ar Izsoles rīkotāja rīcību aizskartās civilās tiesības vai ar likumu aizsargātās intereses aizsargājamas, vēršoties tiesā likumā noteiktajā civilprocesuālajā kārtībā.

**9. Informācija par personas datu apstrādi**

9.1. Izsoles organizēšanas procesa laikā iegūto pretendentu un dalībnieku (turpmāk – datu subjektu) personas datu pārzinis ir Liepājas valstspilsētas pašvaldība, kuras vārdā rīkojas tās iestāde "Komunālā pārvalde", Uliha ielā 44, Liepājā, LV-3401, tālrunis 63480965, elektroniskā pasta adrese: komunala.parvalde@liepaja.lv.

9.2. Personas datu apstrādes mērķis – organizēt izsoles norisi, kustamās mantas atsavināšanu un pirkuma līguma noslēgšanu.

9.3. Tiesiskais pamats personas datu apstrādei ir pārzinim tiesību aktos noteikto juridisko pienākumu izpilde (Vispārīgās datu aizsardzības regulas 6. panta 1. punkta c) apakšpunkts, Publiskas personas mantas atsavināšanas likums) un līgumisko attiecību nodibināšana un izpilde (Vispārīgās datu aizsardzības regulas 6. panta 1. punkta b) apakšpunkts).

9.4. Organizējot izsoles norisi, personas datu pārzinis izmanto Valsts ieņēmumu dienesta un Lursoft publiskās datu bāzes, lai pārbaudītu pretendentu atbilstību Noteikumu 3. sadaļas nosacījumiem.

9.5. Personas datu iespējamie saņēmēji ir Liepājas pilsētas pašvaldības iestādes "Komunālā pārvalde" atbildīgie darbinieki (izsoles pretendentu izvērtēšana, nepieciešamības gadījumā saziņas organizēšana, līguma slēgšanas procesa organizēšana, maksājumu apstrāde), Liepājas pilsētas pašvaldības iestāde "Liepājas pilsētas pašvaldības administrācija" Finanšu pārvalde (finanšu līdzekļu saņemšanai), Cirsmu izsoles komisija (pieņem lēmumu par īpašuma atsavināšanu), pārziņa nolīgtie apstrādātāji (lietvedības un grāmatvedības sistēmas uzturētāji), Tiesu administrācija (izsoles vietnes uzturētājs).

9.6. Jūsu personas dati tiks glabāti atkarībā no dokumenta veida:

9.6.2. maksājumu informācija, kas saņemta pašvaldības kontā – 5 gadi;

9.6.3. cirsmu izsoles komisijas akts par atsavināmā objekta izsoles protokolu – pastāvīgi;

9.6.4. pirkuma līgums, kurš tiks noslēgts ar izsoles uzvarētāju – 75 gadi.

* 1. Datu subjektiem ir tiesības:

9.7.1. pieprasīt piekļūt saviem apstrādātajiem personas datiem;

9.7.2. pieprasīt personas datu pārzinim normatīvajos aktos noteiktajos gadījumos personas datu apstrādes ierobežošanu;

9.7.3. iesniegt sūdzību par nelikumīgu personas datu apstrādi Datu valsts inspekcijā;

9.7.4. datu subjektiem par viņa personas datu apstrādes jautājumiem ir tiesības vērsties pie pārziņa personas datu aizsardzības speciālista – tālrunis 63422331, adrese Rožu iela 6, Liepāja, elektroniskā pasta adrese – das@liepaja.lv.

Pielikumā: pirkuma līguma projekts

|  |  |
| --- | --- |
| Priekšsēdētājs | Gunārs Ansiņš |